Document ID: /roh_data/filtered/fineweb-2-filterrobots_roh.jsonl.gz/17050

Johannes Calvin
Johannes Calvin (oriund per frances Jean Calvin, in rumantsch Joannes Calvin resp. Gioannes Calvin), (nat als 10 da lügl 1509 a Noyon, mort als 27 da mai 1564 a Genevra) d'eira ün refuormatur da la seguonda generaziun davo Martin Luther e Huldrych Zwingli. Sia ouvra d'eira da grond'influenza sün blers pajais in Europa uschè ch'el dvantaiva il fundatur dal uschedit calvinissem chi's derasaiva suot seis successuors sül muond inter.
Oriundamaing d'eira Calvin giurist, e quista derivanza influenzaiva eir seis agir e seis möd da pensar davart chosas teologicas.
Teologia[modifitgar | modifitgar il code]
L'intenziun principala dals impissamaints da Calvin es da tgnair in salv la sonchità da Dieu. La baselgia ha il dovair da far guardgia cha la sonchità divina in fuorma dals desch cumondamaints vain mantgnüda illa publicità, eir da la vart dal stadi.